CELEX: 62010TO0267
Language: el
Date: 2011-09-20
Title: Διάταξη του Γενικού Δικαστηρίου (Έκτο τμήμα) της 20ής Σεπτεμβρίου 2011.#Land Wien κατά Ευρωπαϊκής Επιτροπής.#Πυρηνική ενέργεια - Εισαγωγικό δικόγραφο - Προσφυγή ακυρώσεως - Απόφαση της Επιτροπής περί θέσεως στο αρχείο καταγγελίας σχετικά με σχέδιο επεκτάσεως μονάδων πυρηνικού σταθμού - Προσφυγή κατά παραλείψεως - Παράλειψη της Επιτροπής να διαβιβάσει όλα τα σχετικά με το σχέδιο αυτό αιτηθέντα έγγραφα - Τυπικά στοιχεία - Άρθρο 44, παράγραφος 1, στοιχείο γ΄, του Κανονισμού Διαδικασίας του Γενικού Δικαστηρίου - Απαράδεκτο.#Υπόθεση T-267/10.

Διάταξη του Γενικού Δικαστηρίου (έκτο τμήμα) της 20ής Σεπτεμβρίου 2011 – Land Wien κατά Επιτροπής
      (Υπόθεση T-267/10)
      «Πυρηνική ενέργεια – Εισαγωγικό δικόγραφο – Προσφυγή ακυρώσεως – Απόφαση της Επιτροπής περί θέσεως στο αρχείο καταγγελίας σχετικά με σχέδιο επεκτάσεως μονάδων πυρηνικού σταθμού – Προσφυγή κατά παραλείψεως – Παράλειψη της Επιτροπής να διαβιβάσει όλα τα σχετικά με το σχέδιο αυτό αιτηθέντα έγγραφα – Τυπικά στοιχεία – Άρθρο 44, παράγραφος 1, στοιχείο γ΄, του Κανονισμού Διαδικασίας του Γενικού Δικαστηρίου – Απαράδεκτο»
      1.                     Διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων
            ισχυρισμών – Έλλειψη σαφήνειας – Απαράδεκτο (Οργανισμός του Δικαστηρίου, άρθρα 21, εδ. 1, και 53, εδ. 1· Κανονισμός Διαδικασίας
            του Γενικού Δικαστηρίου, άρθρο 44 § 1, στοιχείο γ΄) (βλ. σκέψεις 17-20, 24-25)
      2.                     Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Απόφαση της
            Επιτροπής η οποία απλώς γνωστοποιεί πληροφορίες αφορώσες την κατάσταση του δικαίου της Ένωσης στον τομέα της πυρηνικής ασφάλειας
            – Απαράδεκτο (Άρθρο 263 ΣΛΕΕ) (βλ. σκέψεις 28-30)
      3.                     Προσφυγή ακυρώσεως – Πράξεις δεκτικές προσφυγής – Άρνηση της Επιτροπής να κινήσει διαδικασία λόγω παραβάσεως κράτους μέλους
            – Δεν περιλαμβάνεται (Άρθρα 258 ΣΛΕΕ και 263 ΣΛΕΕ) (βλ. σκέψεις 33-34)
      4.                     Προσφυγή κατά παραλείψεως – Φυσικά ή νομικά πρόσωπα – Παραλείψεις δεκτικές προσφυγής – Άρνηση της Επιτροπής να ζητήσει τη
            συναίνεση ενός κράτους μέλους για τη διαβίβαση ορισμένων εγγράφων στον προσφεύγοντα – Δεν υπάρχει υποχρέωση προς ενέργεια
            – Κατάλληλο ένδικο βοήθημα – Προσφυγή ακυρώσεως – Απαράδεκτο της προσφυγής κατά παραλείψεως (Άρθρα 263 ΣΛΕΕ και 265 ΣΛΕΕ·
            κανονισμός 1049/2011 του Ευρωπαϊκού Κοινοβουλίου και του Συμβουλίου, άρθρα 7 και 8) (βλ. σκέψεις 41-45)
      Αντικείμενο 
      
         
               Κατ’ ουσίαν, αφενός, αίτημα ακυρώσεως της από 25 Μαρτίου 2010 αποφάσεως της Επιτροπής να τεθεί στο αρχείο η καταγγελία της
                  προσφεύγουσας σχετικά με την ολοκλήρωση των μονάδων 3 και 4 του πυρηνικού σταθμού Mochovce (Σλοβακική Δημοκρατία) και, αφετέρου,
                  αίτημα περί διαπιστώσεως της παραλείψεως της Επιτροπής, κατά την έννοια του άρθρου 265 ΣΛΕΕ, στον βαθμό που δεν διαβιβάσθηκαν
                  στο προσφεύγον όλα τα σχετικά με το σχέδιο αυτό αιτηθέντα έγγραφα, κατά παράβαση του κανονισμού (ΕΚ) 1049/2001 του Ευρωπαϊκού
                  Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου,
                  του Συμβουλίου και της Επιτροπής (ΕΕ L 145, σ. 43).
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή. 
               
            
         
                  2)
               
               
                  
               
               
                  	Καταδικάζει το Land Wien στα δικαστικά έξοδα.